תמר פוזיילוב

תמר פוזיילוב היא פסלת ישראלית.

ביוגרפיה 
פוזיילוב נולדה בבוכרה ובגיל שנה עברה עם משפחתה לאיראן, שם גדלה עד גיל 17. עלתה לארץ ישראל דרך סוריה, לבנון וקפריסין. היא למדה פיסול בהדרכתו של ברוך סקציאר מצוות מורי מכון אבני.

שתי עבודות שלה נמצאות בבית הנשיא בירושלים. ארבעה מפסליה עומדים בטיילת "המצוק" בנתניה ושני פסלי רקדנית ברחבת הכניסה להיכל התרבות העירוני בנתניה. פסל שלה נמצא בחזית בית המשפט השלום בנתניה. פסליה הוצגו במוזיאון ארץ ישראל, בתל אביב, במרכז אומנות בגוביו, איטליה, בתערוכה לכבוד 50 שנה לישראל שנערכה בוושינגטון די. סי., ארצות הברית ובתערוכות בז'נבה, שווייץ ובניו יורק, ארצות הברית.

תערוכת יחיד 
 פיסול אנושי - היכל אמנויות הבמה, הרצליה, 2004

משפחה 
תמר נישאה לבן ציון פוזיילוב לימים סגן נשיא בורסת היהלומים הישראלית ויקיר תעשיית היהלומים

פסלים במרחב הציבורי 
 יונות השלום - נמצא בכניסה לבית משפט השלום בנתניה, 220 ס"מ
 שני פסלי רקדנית - ברחבת הכניסה להיכל התרבות העירוני בנתניה
 זוג על ספסל - נמצא בטיילת המצוק בנתניה, 2011.
 אם וילדיה - נמצא בטיילת המצוק בנתניה, 2011.
 איזון - נמצא בטיילת המצוק בנתניה.
 זוג זקנים - נמצא בטיילת המצוק בנתניה.
 האישה והספר - נמצא בגינת שלפני הספרייה העירונית ברחוב ארליך בנתניה

קישורים חיצוניים

 אתר הבית
 תמר פוזיילוב, באתר מוזיאון ישראל, ירושלים

הערות שוליים 

פסלות ישראליות
יהודים בוכרים